钦定古今图书集成/明伦汇编/氏族典/第241卷 > 张仿
## 钦定古今图书集成/明伦汇编/氏族典/第241卷 > 张仿

按《十国春秋》，楚张仿，不知何地人，起家诸军指挥使，
与王逵等共立恭孝王从子光惠于朗州，同参军府
事。已而刘言署指挥使，十人号“亲军”，仿居其一焉。稍
迁武平节度副使。王逵之杀何敬真、朱全琇也，尢忌
仿威勇，周行逢因乘间白逵曰：“敬真故仿姻戚，临行
时辄以后事属仿。蜂虿有毒，未可忽也，公宜备之。”逵
于《广顺》三年四月庚申，遂召仿，醉饮而杀之。